Cinta tanpa syarat.
Pengabdian tanpa henti.
Serta kuasa untuk mengawal minda, jasad dan jiwa manusia.
Semua ini boleh jadi milik anda.
Ikut saja buku panduan ini.
Himpunan taktik yang digunakan oleh ketua kultus
untuk mengubah diri mereka daripada manusia biasa kepada dewa.
BINA ASAS
TAMBAH PENGIKUT
UBAH PEMIKIRAN MEREKA
JANJIKAN KEHIDUPAN ABADI
JAGA IMEJ DIRI
Namun, berhati-hati kerana keadaan boleh jadi tak terkawal.
HIDUP SELAMA-LAMANYA
MATILAH SI BABI
Dah sedia nak selamatkan jiwa?
Apa itu kultus?
KULTUS - SISTEM PEMUJAAN ORANG ATAU OBJEK DALAM UPACARA KEAGAMAAN.
Kultus ialah kumpulan yang berpaksikan tokoh
yang berkuasa, berkarisma dan autokratik.
Biasanya kumpulan ini dikawal mindanya dan disekat pemikiran bebasnya.
Hampir semuanya berakhir dengan pertumpahan darah dan kematian.
Namun, kultus menawarkan peluang untuk merasai semangat kekitaan.
Memang lumrah manusia mahukan jawapan yang mudah…
PENGARANG
…mahu jadi sebahagian daripada misi yang penting.
Saya tak sangka saya akan sertai kultus…
BEKAS AHLI PEOPLES TEMPLE
…tapi ia begitu menarik.
Kami menjadikan dunia ini tempat yang lebih baik.
BEKAS AHLI KULTUS / PENYIAR AUDIO
Kami berdepan tempoh dalam hidup ketika kami buntu dan mudah terpengaruh.
Ketua kultus yang baik akan kata, "Saya ada penyelesaiannya."
KETUA KULTUS
Dengan buku panduan ini,
anda juga boleh memanipulasi kelemahan manusia
dan memanfaatkannya.
Mereka memberitahu perkara yang orang nak dengar
dan melihat kita seperti mesin.
Seperti ada butang untuk ditekan agar kita terdorong untuk ikut kehendak mereka.
BEKAS AHLI BUDDHAFIELD
Namun, sebelum anda dapat mengubah hidup orang,
anda perlu mulakan dengan mengubah diri anda.
CURI KERETA
Charles Manson mahir dalam hal ini.
Penjenayah kecil-kecilan dan penyanyi rock rakyat tak jadi ini…
PELAKON DIBUNUH DALAM RITUAL
…menjadi legenda dengan caranya yang unik.
Saya tahu ketakutan awak.
Saya boleh baca fikiran awak.
Inilah wajah yang ditunjukkan oleh Charles Manson kepada dunia
ketika dia dibicarakan kerana membunuh.
Setahun sebelum itu,
dia mempengaruhi pengikutnya untuk melakukan pembunuhan beramai-ramai.
- Apa perasaan awak tentangnya? - Perasaan?
Perasaan saya baik-baik saja.
Anda tak boleh nafikan,
dia memanfaatkan sepenuhnya kebolehannya.
Dia seorang pelakon dan dia menyukai wataknya itu.
PENGARANG
Dia amat-amat mendalami wataknya itu.
PELAKON DAN 4 LAGI DIBUNUH DALAM RITUAL
Sudah sedia untuk menjadi legenda seperti Charlie?
Anda perlu mempunyai keutamaan yang betul.
TAKTIK - SAHUT SERUAN ANDA
Seorang ketua kultus takkan kata, "Hei, saya sama seperti kamu semua."
Ketua kultus yang paling berjaya akan mendakwa, malah ada yang percaya…
PENGARANG
…bahawa mereka ada keistimewaan.
Dengan kata lain…
Setiap ketua kultus yang muncul
mempunyai penyakit narsisisme.
Mereka hanya pedulikan diri mereka.
Seperti saya akan tunjukkan,
guru terhebat dari kecil lagi cuma menjaga dirinya sendiri.
Sewaktu kecil, pengasas Peoples Temple, Jim Jones,
akan mengarahkan-arahkan sepupunya yang lebih muda.
Jika mereka tak patuh, dia akan pukul mereka dengan kayu.
Semasa Shoko Asahara, bakal ketua Aum Shinrikyo,
bersekolah di sekolah orang buta Jepun,
dia dapat duit belanja dengan memeras pelajar lain,
memaksa mereka membayar wang perlindungan.
Reverend Sun Myung Moon pula mendakwa pada Hari Easter,
semasa dia berusia 16 tahun,
Jesus muncul dan memberitahu bahawa Moon ialah Messiah baru
dan perlu menyelesaikan tugasnya.
Jesus tidak pula muncul di depan Charlie Manson.
Manson anak yang tidak diingini.
Dia lahir di Cincinnati
tanpa mengenali bapanya dan dengan ibu bermasalah.
Semasa Charlie masih kecil,
ibu dan pak ciknya ditahan atas rompakan,
dan dipenjarakan di penjara negeri West Virginia.
Dia dijaga oleh pak cik dan mak ciknya di McMechen, West Virginia,
yang terletak jauh di luar bandar.
Ketika itulah takdir Manson mula kelihatan.
Charlie baru berusia lima tahun ketika dia mula tinggal dengan saudaranya.
Namun, dia sudah pun memiliki tabiat melindungi kepentingannya.
Sebagai budak baru di sekolah, Charlie menjadi sasaran pembuli.
Manson tekad ingin membalas dendam,
tapi dia terlalu kecil.
Dia pun menggunakan bakat semula jadinya,
iaitu bakat memujuk.
Dia mencari orang yang sudi mendengar, dan mempengaruhi mereka.
Beberapa hari kemudian,
kawan-kawan baru Charlie membalas dendam untuknya.
Apabila semua dipanggil ke pejabat pengetua,
mereka mengatakan Charlie yang menyuruh mereka.
Charlie menafikannya.
Dengan sangat meyakinkan.
Dengan itu, Manson terlepas,
dan mula menjadi budak bermasalah
sementara kawan-kawannya dipersalahkan.
Menemui kuasa anda memang satu permulaan yang baik,
tapi untuk jadi ketua kultus,
anda perlukan lebih daripada sikap yang betul.
Anda juga perlu wujudkan sistem kepercayaan unik
dengan diri anda sebagai paksinya.
Jangan takut untuk jadi kreatif.
TAKTIK - TETAPKAN DOGMA ANDA
Kultus wujud dalam pelbagai bentuk.
Ada kultus agama.
Datanglah kerajaanMu, jadilah kehendakMu.
Satu lagi kultus yang besar kategorinya ialah kultus bantu diri.
Kultus kejayaan yang mementingkan pencapaian.
Ada kultus Zaman Baru untuk kerohanian.
Ada juga kultus yang tak semestinya
mempunyai ideologi khusus yang diikuti.
Kita cuma mengikuti orangnya.
Tak kira apa yang anda bawa,
anda perlu menyampaikan kebenaran anda dengan penuh keyakinan.
Ketua kultus berpegang kepada pendirian yang berkesan untuk mereka.
Kita cuma perlu cari sedikit kebenaran
dan buat diri kita mempercayainya.
Namun, jangan sangka prinsip anda boleh kukuh semalaman.
Anda mungkin perlu pergi ke tempat yang membolehkan anda bersendiri,
bermuhasabah,
dan berfikir secara mendalam.
Manson menemui tempat tersebut di sini.
PENJARA PERSEKUTUAN PULAU MCNEIL, WASHINGTON
Charlie masuk penjara kerana dia mula mencuri kereta.
Charlie memanfaatkan masanya.
Dia di tempat sesuai untuk belajar, dan dia cepat faham.
Dia mendengar cerita bapa ayam, dan mereka menjadi idolanya.
Banyak benda yang mereka boleh ajar,
tapi ada sumber lain juga.
Secara khususnya, ada perpustakaan penjara.
Semasa di penjara, Manson meneroka pelbagai cara mencari jiwa.
Dia mempelajari ajaran Buddha…
gospel Kristian yang lahir semula,
roda karma Hindu,
dan falsafah baru yang menjanjikan potensi manusianya dibuka,
Scientology.
Dia memasukkan ajaran daripada lirik kugiran kegemarannya,
The Beatles,
yang menjadi obsesi ramai orang.
Tak lupa juga, petikan buku kegemarannya, Stranger in a Strange Land,
mengenai makhluk asing psikik yang mencipta agamanya sendiri.
Ia satu campuran yang pelbagai, tapi bagi Charlie,
ia merupakan jalan tersendiri untuk menemui kesedaran.
Bahan terakhirnya pula
datang dari tempat yang sangat tak dijangka.
Jika anda ingin disukai, buat seperti anak anjing.
PENGARANG BANTU DIRI
Tunjukkan minat yang ikhlas terhadap orang lain.
Kelas paling popular di penjara serata Amerika,
Cara Memperoleh Rakan dan Mempengaruhi Orang oleh Dale Carnegie.
Ia begitu popular hinggakan di setiap penjara utama di Amerika,
ada senarai menunggu banduan yang ingin menyertainya.
Manson amat meminatinya.
Kursus itu serasi dengan pemikirannya.
Jadikan hidup ini menyeronokkan dan tunjukkannya.
Beritahu orang betapa hebatnya mereka.
Carnegie ada petua berguna lain.
Contohnya, biar orang di depan anda yang bercakap.
Buat dia rasa penting.
AWAK BETUL, JACK!
Sebut namanya banyak kali kerana semua orang suka begitu.
SAYA TAK SUKA ANJING!
Jangan kata seseorang itu salah.
KENAPA?
Tanya saja soalan…
ANJING BUAT APA KEPADA AWAK?
…dan sentiasa tanamkan idea anda dalam pemikiran mereka.
Teknik jualan,
atau manipulasi emosi,
sama saja bagi orang yang ingin jadi ketua kultus.
CARA MEMPEROLEH PENGIKUT DAN MENGAWAL ORANG
Itulah cara untuk buat seseorang suka kita.
Dale Carnegie berjaya melakukannya, begitu juga Charlie Manson.
Dengan bantuan pakar jurujual,
Manson mencipta dogmanya sendiri.
Namun, untuk tarik perhatian orang,
anda perlukan sifat yang luar biasa.
Buku panduan akan tunjukkan caranya.
TAKTIK - BENTUK PERSONA ANDA
PARTI KEBENARAN
Ketua kultus yang hebat tidak lahir, tapi dibentuk.
Cara anda mempamerkan diri anda kepada dunia boleh membawa perbezaan.
Ketua kultus mementingkan imej. Mereka perlu meninggalkan kesan.
Anda perlu tunjukkan yang anda boleh buat sesuatu
yang orang lain tak boleh buat.
Tiada salahnya anda mencuba-cuba.
Sama macam iklan.
Jika satu cara tak berjaya tarik perhatian orang, cuba cara lain.
MAC 1967 2 TAHUN SEBELUM PEMBUNUHAN KELUARGA MANSON
Selepas dibebaskan daripada penjara, Charles Manson yang berusia 32 tahun
sudah bersedia untuk bertindak mengikut strategi ini.
Masanya pula memang sesuai untuk orang yang mahu jadi ketua kultus.
Pada tahun 60-an, huru-hara melanda.
KEAMANAN
Amerika dalam keadaan tidak stabil.
Banyak pembunuhan berlaku.
Bobby Kennedy, Martin Luther King,
dan Perang Vietnam yang dibantah ramai orang.
HENTIKAN PERANG DUNIA III
Terdapat rasa tidak percaya terhadap institusi yang sepatutnya beri sokongan.
PENGARANG
Jadi, orang mula beralih kepada
komuniti, hubungan dan makna hidup alternatif
untuk isi kekosongan itu.
Dengan menawarkan pakej yang betul, anda boleh memberikan makna itu.
Namun, anda juga perlukan senjata rahsia yang semua ketua kultus perlukan.
Karisma.
Antara makna karisma ialah kebolehan anda untuk membentuk kemesraan,
hubungan mesra antara anda dan orang yang bercakap dengan anda.
Apabila kita berdepan dengan karisma…
PENULIS / AHLI PSIKOLOGI
…kita mula tersenyum, percaya, mendengar, dan cakap, "Ya."
Logik kita hilang.
Ia mengaburi kriteria keperluan kita.
Karisma sebenarnya amat berbahaya.
Namun, anugerah ini saja tidak mencukupi.
Untuk menyempurnakan persona anda, anda perlu tahu cara menggunakannya.
Kebanyakan ketua kultus, termasuk Manson, bermula dengan cara yang salah.
Mereka mengambil masa untuk mengetahui cara yang betul.
Charlie Manson pernah bekerja sebagai pengajar tarian.
Itu memang tidak masuk akal.
Namun, itu membolehkan dia bertemu semula para gadis.
Dia tak kerja lama.
Dia juga mencuba kerjaya lain,
dalam industri perkhidmatan.
Charlie Manson ingin menjadi bapa ayam paling berjaya di Amerika.
Dia suka apabila ada perempuan
yang keluar bekerja untuk dia, dan dia tak perlu buat apa-apa.
Ini akan menjadi tema kisahnya nanti.
Namun, macam orang kata, bukan senang jadi bapa ayam.
Charlie tak pernah ada ramai pekerja perempuan sekali gus.
Wanita yang diambilnya
hanya mampu mencari pelanggan yang bayar sikit untuk memuaskan nafsu
di tempat duduk depan kereta.
Hai.
Susah nak cari makan begitu.
Dia antara bapa ayam paling tak cekap
dalam sejarah Amerika Syarikat.
Namun, kadangkala, anda boleh berjaya dengan menyedari peluang yang ada.
Ketika Manson dibebaskan dengan parol, dia menuju ke utara,
ke tempat dia boleh memulakan hidup baru.
San Francisco.
Di sana, dia menemui tempat kelahiran budaya saingan 60-an,
di Haight-Ashbury, ketika tercetusnya Musim Panas Cinta.
Ada seks, dadah yang mudah didapati, dan rock and roll.
Charlie merasakan, "Inilah Nirvana."
Di setiap sudut, para hipi muda mencari seorang guru,
seseorang yang boleh dihormati
dan memberi mereka inspirasi.
Manson sedar rupa luarannya tak sesuai.
Jadi, dia mula mengubah imejnya mengikut kesesuaian,
sambil mengekalkan keunikannya.
Gabungan kuasa keamanan Charlie dengan sedikit bahaya
mula menarik orang ramai.
Rupanya memukau,
dan jika anda remaja bermasalah,
anda pasti tertarik.
Walaupun dengan daya tarikan Manson dan imej yang dibawanya dengan baik,
untuk menjadi ketua kultus,
anda masih perlu kenal pasti pengikut berpotensi.
Mulakan dengan taktik asas pemasaran.
TAKTIK - CARI DEMOGRAFI SASARAN ANDA
Adakah lelaki ini boleh jadi pemuja yang baik?
PENCAPAI BAWAH
Bagaimana dengan dia?
BERCERAI TIGA KALI
Bagaimana dengan dia? Dia nampak buntu.
PENGKHUSUSAN FALSAFAH
Mujurlah,
buku panduan ini mengandungi cara untuk mengenal pasti sasaran anda.
Apa ciri-ciri yang buat seseorang itu mudah terpengaruh?
Biasanya orang itu berfikiran terbuka dan idealistik.
Ini negara bebas dan tiada sesiapa berhak merampas hak perlembagaan saya.
Kumpulan ini buat mereka rasa mereka dapat membetulkan dunia.
Apabila anda ingin memikat jiwa, masa amat penting.
Ada demografi khusus apabila kita memikirkan tentang
ahli kultus berpotensi,
iaitu orang muda.
Dalam tempoh ketika seseorang sedang mencari dirinya
untuk keluar daripada acuan keluarga dan ibu bapa,
ketika itulah seseorang mudah diambil kesempatan.
JULAI 1967 2 TAHUN SEBELUM PEMBUNUHAN KELUARGA MANSON
Beberapa minggu selepas tiba di San Francisco,
Charles Manson mula memanfaatkan ilmu yang diperolehnya.
Dia menemui sasaran pertamanya,
Mary Brunner, pustakawan pemalu di Berkeley.
Mary Brunner mencari cinta,
tapi selain itu,
dia pencinta alam sekitar.
Charlie Manson meyakinkan Mary
yang matlamat utama dalam hidupnya adalah menyelamatkan alam sekitar,
dan dalam beberapa hari, Charlie tinggal bersamanya.
Selepas itu, Charlie ambil seorang lagi pengikut muda.
Lynette Fromme.
Lynette Fromme ada masalah dengan bapanya.
Mereka sering bertengkar, dan dia lari dari rumah.
Charlie bertemu dia ketika dia duduk di bangku.
Dia meyakinkan Lynette Fromme bahawa dialah yang sesuai untuknya.
Pengikut Charlie seterusnya?
Patricia Krenwinkel, yang bertemunya di sebuah parti.
Patricia Krenwinkel seorang gadis yang baik dan sangat naif.
Charlie berusaha menggodanya semasa pertemuan pertama mereka,
dan Krenwinkel seperti berada di awang-awangan.
Teras keluarga Manson sudah mula terbentuk.
Dia seperti memainkan seruling, dan gadis-gadis itu terus mengerumuninya.
Dalam tempoh beberapa bulan,
Charlie terus menarik lebih ramai pengikut muda.
Mari kita berkenalan dengan seorang.
Rakaman pertama. Mula.
BEKAS AHLI KELUARGA MANSON
Saya 14 tahun waktu saya kenal Charlie.
Keluarga saya suka mengambil LSD,
dan saya mengambil LSD di ruang tamu saya.
Ibu bapa saya berpindah ke sebuah van dan saya hilang arah.
Saya sangat mudah terpengaruh
dengan orang seperti Charlie yang muncul dalam hidup saya.
Dia lucu.
Saya rasa dia comel.
Dia pendek, tapi saya pun pendek juga.
Entahlah. Dia ada gaya yang tersendiri.
Namun, kami kemudiannya tahu, itulah kekuatannya.
Dia boleh memanipulasi kelemahan mahupun keperluan kita.
Kuasanya terletak pada kegembiraannya.
BEKAS AHLI KELUARGA MANSON
Itu yang memikat orang. Dia sentiasa gembira.
Mesra. Berseri-seri.
Dia selalu menari dan menyanyi.
Dia nampak cantik, dia nampak gembira, dan ini menarik minat ramai,
macam orang tertarik kepada bayi.
Namun, mencari sasaran yang sesuai tak semudah mencari jiwa yang hilang arah.
Ada orang tertentu saja yang akan didekati oleh Manson.
Dia mahu mereka yang terluka, dan bukan hilang semangat terus,
sebab jika mereka hilang semangat dan tak berdaya,
mereka tiada gunanya untuk Charlie, dan memang benar katanya.
Setelah bakal pengikut anda termakan umpan,
masa untuk menarik mereka.
Charlie mempunyai kebolehan
untuk buat kami rasa kami paling istimewa antara yang lain.
Dia pandai bermain cinta.
Itu satu tarikan bagi para gadis yang mengikutinya.
Gadis-gadis ini,
yang menyangka diri mereka satu-satunya kekasih Charlie,
tiba-tiba mendapati diri mereka perempuan simpanan,
lalu menerimanya sebagai sesuatu yang normal.
Cakaplah apa-apa pun tentang Charlie Manson.
Dia hebat melakukannya.
Jika betul caranya, mudah saja nak pengaruh orang agar ikut jalan anda,
tapi bagaimana nak pastikan mereka tak terpesong?
Tolong! Selamatkan saya!
TAKTIK - UJI KESETIAAN PENGIKUT
Sebagai ketua kultus,
anda akan meminta pengikut anda melakukan banyak benda.
Anda perlu tahu orang yang menyokong anda.
Manson mengetahui hal ini.
Charlie suka menguji pengikutnya untuk menunjukkan mereka mempercayainya
dan dialah ketua mereka
dan mereka akan ikut segala arahannya walaupun mengarut.
Bukan dia seorang saja.
Selepas pengasas bersama Heaven's Gate, Marshall Applewhite, mengembiri dirinya
untuk bersiap sedia dengan "Tahap Seterusnya",
beberapa ahli turut melakukan yang sama tanpa pengawasan perubatan sewajarnya.
Roch Thériault,
ketua kultus Kanada bernama The Ant Hill Kids,
memaksa pengikutnya menghabiskan berjam-jam
bertumbuk dalam keadaan bogel di dalam gelanggang untuk hiburannya.
Dia pula mengira mata.
Ketua Branch Davidians, David Koresh, menguji kesetiaan pengikutnya
dengan memaksa lelaki untuk menjauhi seks
sementara dia buat seks dengan isteri mereka.
Bagus betul.
Tindakan yang dilakukan tak penting bagi ketua kultus.
Yang penting, apabila seseorang disuruh buat sesuatu, orang itu akan buat.
Bagi Charlie pula,
ujian kesetiaan awalnya melibatkan bahan kimia.
Charlie akan mengumpulkan semua orang dan mengagihkan LSD.
Dia akan letakkan dos tertentu di atas lidah kami semua.
Charlie jadikannya seperti satu upacara.
Kami ambil dos yang banyak, dia pula ambil sikit atau tiada langsung.
Semua orang dalam keluarga ini dituntut untuk mengikut amalan Charlie.
Dia pernah sekali merasai pengalaman disalib ketika mengambil LSD,
dan dia beberapa kali melakonkannya semula untuk kami.
Dia akan berdiri dan menghulurkan tangannya,
dan bercakap tentang paku pada tangannya,
serta darahnya.
Apabila kita mengambil LSD,
kita boleh bayangkan dia benar-benar disalib.
Itulah umpannya untuk buat kami tertanya-tanya,
"Adakah dia seorang penyelamat?"
Permainan minda Charlie baru bermula.
Dia kata kami tak perlu makan, dan kami takkan rasa sakit
Saya masih ingat dia letakkan jari saya di atas api lilin.
Saya rasa sakit, tapi dia kata,
"Semuanya dalam fikiran awak. Kesakitan tak wujud."
Ada tanda "X" pada dahi awak. Bagaimana boleh ada?
- Tak sakit… - Mula-mula, kami kelar, kemudian…
Ia tak meninggalkan parut, jadi… Ia tak menyakitkan.
Awak kelar dengan pisau?
Ya, kemudian kami lecurkan dengan pemutar skru.
Ia tak menyakitkan.
Semakin lama, program kesetiaan Manson
berubah menjadi projek ubah rupa rumah yang digelarnya sebagai "Rangkak Seram".
Orang yang terlibat akan memakai pakaian hitam
dan mereka akan menyelinap masuk ke rumah orang lain pada waktu malam.
Charlie menggelarnya "mengusik minda mereka",
dengan menyusun semula perabot, memakan makanan yang ada.
Mujurlah, tiada perbuatan lebih serius.
Apabila orang bangun esok paginya, mereka akan terkejut melihat
ruang tamu mereka bagai dilanggar geroda.
Perbuatan ini bukan untuk mengenakan penduduk setempat semata-mata.
Ia merupakan satu cara untuk mengukur
kepatuhan dan komitmen kepadanya.
Contohnya, "Pergi buat ini."
Dia bermain-main dengan minda kami.
Bermain-main dengan perkara yang betul dan salah.
Kekeliruan ini sangat berguna.
Jika difikirkan balik, ia seperti satu latihan.
Jika anda mengikuti pelajaran awal buku panduan ini,
anda kini mempunyai sudut pandang yang betul.
Anda telah menetapkan ideologi dan imej anda
serta mempunyai pengikut yang akan ikut kehendak anda.
Namun, masih ada satu halangan untuk jadi ketua kultus yang hebat.
Tiada orang yang kenal anda.
Charles Manson takkan lama berdepan masalah ini.
TAKTIK - HEBAHKAN
Ketua kultus sangat pandai mencari perhatian.
Jika mereka tak mampu buat begitu, mereka takkan dapat pengikut.
Jika ada orang lain
yang diberikan perhatian yang mereka rasa mereka patut dapat,
orang itu akan berdepan masalah besar.
Sebelum Charlie membina kultusnya,
dia sudah ada rancangan untuk menarik perhatian orang.
Di penjara, Charlie Manson belajar bermain gitar.
Biar saya kembali dan mainkan muzik, dan berjalan-jalan di tempat saya datang.
Dia nak jadi bintang rock and roll.
Kita tak boleh pisahkan aspek kultus daripada aspirasi muziknya.
Charlie percaya dia akan jadi bintang muzik terbesar.
Di mana lagi dia boleh capai impian itu selain di Los Angeles.
JUN 1968 - 14 BULAN SEBELUM PEMBUNUHAN KELUARGA MANSON
Itu sebab Charlie dan keluarganya berpindah dari Haight-Ashbury ke L.A.,
kerana Charlie ingin berhubung
dengan orang yang boleh dapatkan kontrak rakaman untuknya.
Charlie bertuah kerana dia ada senjata rahsia,
pengikutnya yang menawan dan bermotivasi.
Objektifnya sekarang adalah menggunakan para gadis ini
untuk mencari bintang rock di serata L.A.
Mereka menemui Dennis Wilson daripada kugiran The Beach Boys.
The Beach Boys ialah antara kugiran terhebat di dunia.
Beberapa orang gadis ditumpangkan oleh Dennis
dan mereka sangat teruja untuk kenalkan Dennis dengan Charlie.
Dennis berparti dengan gadis-gadis itu di rumah agam Hollywoodnya,
hinggalah dia beredar untuk sesi rakaman.
Apabila Dennis pulang selepas tengah malam, dia terkejut besar.
Charlie menjemput dirinya datang.
Percaya atau tidak, Dennis tertarik dengan kejadian ini.
Dennis sangat menyukai Charlie.
Saya rasa Dennis juga kagum
kerana dia ada ramai gadis yang mengikut kehendaknya.
Manson dan keluarganya
tinggal di rumah agam Dennis sepanjang musim panas,
menikmati kehidupan selebriti Dennis,
sambil Charlie mengusahakan muziknya.
Malah, Dennis mengatur sesi rakaman untuk Charlie
di studio rumah abangnya, Brian Wilson,
dengan satu syarat.
Dia beritahu Dennis Wilson,
"Awak boleh ubah muziknya, tapi jangan ubah liriknya."
Manson memainkan lagu kegemarannya,
"Ceast to Exist".
Brian Wilson dan penerbit lain memberikan cadangan.
Namun, Charlie tak mahu memberikan kerjasama.
Brian Wilson membatalkan sesi itu.
Charlie keluar dan kata, "Mari kita pergi."
Charlie rasa marah apabila mereka tak jadikan dia bintang
kerana dia terlalu merasakan yang dia istimewa.
Dia tak nak sesiapa kacau sifat istimewanya itu.
Namun, tak kira apa-apa pun,
Charlie ingin buat suaranya didengari.
Manson merasakan semua orang dalam industri muzik korup.
Dia kata, "Aku akan balas dendam."
Keadaan jadi teruk dengan cepat. Jadi, bersabar ya.
Dia bercakap tentang "Helter Skelter".
Dia kata akan jadi perang kaum kulit hitam dan putih.
Kami perlu bersiap sedia dan bersembunyi daripadanya.
Charlie beritahu pengikutnya, semasa perang itu berlaku,
dia akan bawa mereka ke gurun,
dan mereka akan jadi pemerintah dunia.
Revolusi bakal melanda tak lama lagi.
Apabila Helter Skelter gagal menjadi kenyataan,
Manson memutuskan untuk memberikan dorongan.
OGOS 1969
Jumaat malam di Los Angeles.
Seorang pelakon dan empat rakannya dibunuh.
Keadaannya mengerikan.
PELAKON DIBUNUH DALAM RITUAL KEJAM POLIS MENCARI PETUNJUK
Pelakon itu Sharon Tate, 26 tahun.
Lino Labianca, pemilik pasar raya,
dan isterinya telah ditikam sampai mati.
Perkataan "perang" telah diukir pada dadanya.
BANGKIT
Menggunakan darah, pembunuh itu tulis pada pintu peti sejuk,
"Matilah si babi."
Manson telah mengubah pengikut setianya menjadi senjata berbahaya,
dan berharap jenayah ini akan menimbulkan huru-hara dan keganasan kaum.
Namun, rancangan Charlie untuk membalas dendam gagal.
Lima ahli keluarga Manson, termasuklah Charlie,
ditahan dan didakwa membunuh.
PEMBUNUHAN TATE BOLEHKAH ORANG DIHIPNOSIS UNTUK MEMBUNUH
Dunia semakin gila.
Semua ini satu lakonan, bukan?
Mereka menari-nari sambil memberitahu semua orang
bahawa defendan tak bersalah.
Apabila perbicaraan tamat, mereka nak kembali ke gurun
dan tinggal di sana.
Juri yang mendengar tuduhan terhadap Charles Manson
dan tiga gadis yang digelar ahli keluarganya
memberikan keputusannya tengah hari tadi.
Kesemua didapati bersalah melakukan pembunuhan darjah pertama.
Kurang tiga tahun selepas menubuhkan keluarganya,
Manson dijatuhi hukuman penjara seumur hidup.
Ya, saya akan kembali ke dalam lubang di dalam tanah.
Dia menjadi ikon dalam kumpulan tertentu.
INI DIA CHARLIE
Namun, Charlie gagal
sebelum dia sempat memenuhi potensinya sebagai ketua kultus.
KELUARGA MANSON DI KEMUNCAK: < 100 AHLI
Anda pasti boleh buat lebih baik.
Bab seterusnya akan menunjukkan cara untuk mengubah kultus anda
menjadi gerakan yang akan mengikut anda ke mana-mana saja.
Panduan anda?
Seorang lelaki yang sangat berjaya mengembangkan pengikutnya
hinggakan mereka membina pekan untuknya.
Persahabatan yang mesra dan penerimaan semua orang.
Reverend Jim Jones.
Terjemahan sari kata oleh Syahmi Sapperi